	
[bookmark: _GoBack]

לקראת בחירת מסלולי לימוד – שכבת ט'

צוות מחנכים יקר,
הגוזלים שלנו אוטוטו עוזבים את הקן ועלינו לעזור להם לגבש החלטה בנוגע לבחירת מקצוע בחטיבה העליונה. התלמידים צריכים להתלבט בשאלה קשה ובפניהם עומדת מערכת לחצים לא פשוטה: הרצונות האישיים, היכולות האישיות, הסביבה ההורים, המשפחה והחברים.

קיימים סגנונות שונים של מקבלי החלטות :
1. דפוס של התגוננות – הימנעות - אנשים המשתייכים לדפוס זה משהים את החלטתם, מעבירים אותה למישהו אחר, או מהמרים, סומכים על המזל ולא נוקטים שיקול שכלתני. 
2. דפוס אימפולסיבי - אנשים המשתייכים לדפוס זה, נכנסים לפאניקה, שולפים פתרון מתוך לחץ וללא הפעלת שיקול דעת.
3. דפוס שטחי – אנשים המשתייכים לדפוס זה, נוטים להימנע מקונפליקטים ולפעול עפ"י דעת הרוב.
4. הדפוס השקול – סגנון מתוכנן, המתבסס על איסוף מידע על אפשרויות הבחירה ובדיקת יתרונות וחסרונות של כל אפשרות.
כדי להגיע לבחירה אופטימאלית על הבוחר:
1. להכיר את עצמו 
2. עליו להיות מצויד במידע מפורט לגבי האפשרויות בבית הספר ומחוצה לו.

קבלת החלטות היא תהליך שאנו עושים מידי יום, לעיתים קרובות בלי שאנו מודעים לו חלק מההחלטות שאנו עושים הפכו כבר לשגרה (מה ללבוש מה לעשות וכד').
קבלת החלטות מוגדרת כצורך לבחור באחת מבין חלופות אחדות העומדות לפנינו. קבלת החלטות היא תהליך של בחירת אפשרות אחת, תוך דחית אפשרויות אחרות. כישורי קבלת החלטות, הם כלים חיוניים בתהליכים של קבלת אחריות ושליטה במהלך החיים.
אחת השאלות המרכזיות בקבלת החלטות היא: מהי החלטה טובה וכיצד נקבל החלטה טובה ?!

אנו מנצלים את העובדה שתלמידנו צריכים במהלך השנה לבחור מגמה כדי לעבוד עמם על נושא זה ומקווים שיישמו את הנלמד גם לגבי החלטות התחומים אחרים בחייהם.



מערכי שיעור בנושא קבלת החלטות
מטרות:
· התלמידים יגדירו את סגנונות קבלת ההחלטות השונים
· התלמידים יזהו את סגנונם האישי בתהליך קבלת ההחלטות 
· התלמידים יסבירו את שלבי תהליך קבלת ההחלטות
· התלמידים ידגימו את שלבי וסגנונות קבלת החלטות בהקשר של בחירת מגמות לימוד

שיעור 1 - מהי בחירה בשבילי?

1. משחק פתיחה -  החלטות יומיומיות (15 דק')
הקבוצה עומדת במרכז ובכל פעם שהמורה שואל שאלה עליהם לקבל החלטה זריזה ומיידית ולעבור לצד שבחרו. צד ימין – המילה הראשונה. צד שמאל – המילה השנייה. 
· בריכה או  ים
· אמבטיה או מקלחת
· אייפון או אנדרואיד
· סנדוויץ' גבינה או סנדוויץ' שוקולד 
· ללכת לתנועה או לצפות בטלוויזיה
· להגיש עבודה לבד או יחד
· שיעור בשעה 7 או שעת 0
· לשקר לחבר בשביל לא לפגוע בו או להגיד לו אמת פוגעת.
· לבחור בתיכון מקצוע נחשב או מקצוע שאני אוהב.
· ללמוד בתיכון מקצוע מאתגר וקשה או מקצוע שישאיר לי זמן לתחביבים שלי.

תוך כדי הפעילות יש לשים לב לדרך קבלת ההחלטות:
· האם יש תלמידים שהתחילו ללכת לצד מסוים ואז התחרטו ועברו? 
· האם יש מי שקודם כל הסתכל מה אחרים עושים ובחר לפי הרוב? 
· האם מישהו הלך תמיד בניגוד לכולם? 
· האם יש מי שתמיד שאל שאלות הבהרה והיה זקוק לעוד מידע כדי להחליט?
*** בין שאלה לשאלה יש לשאול התלמידים
· מדוע בחרת דווקא ב...? 
· שמתי לב שבהתחלה בחרת ב... ופתאום התחרטת, מה גרם לך לשנות את דעתך? 
· האם לא הפריע לך שהרוב בחרו...  ואתה בחרת אחרת?  



דיון עם כל הקבוצה:
בסיום המשחק לנתח יחד את מה שקרה אופן קבלת ההחלטות, אופן ההתמודדות, לתת לתלמידים לחשוב מה משמעות של כל החלטה שהם לוקחים בחיים, לפעמים מחליטים מהר בלי להעמיק בהשלכות הבחירה. עד כמה אנחנו מושפעים מהסביבה וכו'.

2. חלק ב' -  גיבוש עמדות. חלוקת הכיתה ל- 2 קבוצות (כ-10 תלמידים בכל קבוצה)
· כל תלמיד יבחר היגד עימו הוא מזדהה.
· הקבוצה תגבש עמדה לגבי היגדים שבחרו: למה מתחברים? מה מעורר התנגדות? איך הייתם משנים את המשפט כך שיתאים יותר?
· כל תלמיד יכתוב דף ריק את המשפט בחירה בשבילי היא.... 

דיון בכיתה: 
בחירה היא דבר אינדיבידאולי וסובייקטיבי שכל אחד חווה באופן שונה. לאנשים דומים יהיו החלטות שונות. 



























רשימת ההיגדים

בחירה היא ויתור על אפשרויות אחרות.

בחירה כוללת בתוכה הליכה אל הלא ידוע.

בזמן בחירה יש חשש מפני חרטה.

בחירה היא דבר גורלי.

הבחירה היא תהליך ולא מעשה חד פעמי.

האפשרויות שלא בחרנו בהן ממשיכות להתקיים גם לאחר שבחרנו.

תהליך קבלת ההחלטות הוא תהליך יומיומי.

ישנן החלטות קשות יותר וקלות יותר.

ההחלטה לא חייבת להיות מושלמת, הבחירה היא מערכת של פשרות.

כשאתה צריך לעשות בחירה ואתה נמנע מלעשות אותה, עדיין בחרת!

קבלת החלטות דורשת יוזמה ואחריות.




שיעור שני:  תהליך קבלת החלטות
קבלת החלטות היא תהליך שאנו עושים יום יום: מתי לקום, מה לאכול , מה ללבוש.
קבלת החלטות מוגדרת כצורך לבחור בין חלופות אחדות העומדות לפנינו. זהו תהליך של בחירת אפשרות מסוימת תוך דחיית אפשרויות אחרות. כישורי קבלת החלטות חיוניים בתהליך של קבלת אחריות ושליטה במהלך חיינו ובתהליך של גיבוש הזהות העצמית. מתבגרים רבים עומדים לעיתים מזומנות בפני הצורך לקבל החלטות שנראות כקובעות את גורלם. מרוב חשש שמא יקבלו את החלטה לא נכונה, הם דוחים את המעשה המחייב החלטה או פועלים על פי דחף מקרי ורגעי. 
חלק 1 – "איך אני מקבל החלטות?" 
מצורפות שתי הצעות לבדיקת סגנון קבלת ההחלטות האישי של התלמידים:
1. שאלון לקבלת החלטות.
2. סגנונות שונים בקבלת החלטות

חלק 2 – "איך כדאי לקבל החלטות?" 
מצורף המודל הקלאסי לקבלת החלטות – הסבר ותרגול.



I. איך אני מקבל החלטות?

 שאלון בקבלת החלטות                


סמן ב-X בטור המתאים המצביע על הדרך בה אתה מקבל החלטות.                  



	
	לא נכון לגבי
	לפעמים נכון
	לעיתים קרובות נכון
	כמעט תמיד נכון

	
1. אני מרגיש בטוח ביכולתי לקבל החלטות 
2. אינני טוב כמו אחרים בקבלת החלטות 
3. אני מעריך שאני טוב בקבלת החלטות
4. אני מרגיש כה מיואש עד שאני מוותר על הניסיון    להחליט 
5. ההחלטות שאני מקבל מוכיחות עצמן כמוצלחות 
6. אני משתכנע בקלות, שההחלטות של אחרים יותר טובות משלי 
7. אני נמנע מלהחליט 
8. אני משקיע מחשבה רבה בכל החלטה 
9. אני דוחה קבלת החלטות 
10. כשאני עומד בפני בעיה הדורשת החלטה, אני מצטרף לפתרונות שאחרים מעלים 
11. אני בפאניקה כשעלי לקבל החלטות במהירות 
12. אני מעדיף שמישהו אחר יחליט במקומי, כדי שלא אצטרך לעסוק בכך בעצמי 
13. מרגע שהחלטתי, אני לא משנה יותר את דעתי 
14. אני מעדיף שאחרים יקבלו החלטות ולא אני 
15. כשאני מוטרד מבעיה מסויימת  הדורשת החלטה מיידית, אני מחליט "איך שבא לי" באותו רגע 


16. אני אוהב לחשוב היטב על כל בעיה לפני שאני מחליט על פתרונה 
17. כשיש לי בעיה הדורשת החלטה  אני ממתין זמן רב לפני שאני מתחיל לחשוב עליה 
18. אני מרגיש שאני בלחץ עצום כשאני צריך להחליט 
19. אני לא יכול לחשוב באופן מסודר כשעלי להחליט בחיפזון 
20. כשאני מקבל החלטה, אני מרגיש שזאת ההחלטה הטובה ביותר האפשרית 
21. אני לא מתאמץ במיוחד בקבלת החלטות 
22. כשאני מחליט על דרך פעולה מסוימת ונדמה לי שמשהו קטן עלול להשתבש בה, מייד אני משנה את דעתי לגבי דרך הפעולה שבחרתי 
23. אני אוהב לקבל החלטות בעצמי 
24. כשאין לי ברירה, אני מחליט, ולא כל כך חשוב לי מה תהיה ההחלטה 
25. דבר של מה בכך יכול להיות בסיס להחלטתי 
26. אני נוטה לדחות החלטה, לחשוב הרבה עליה 
27. כשאני מקבל החלטה, אני ניגש לבצעה מיד 
28. אינני אוהב ליטול על עצמי האחריות שבקבלת החלטות 
29. כשעלי לקבל החלטה, אני נוטה לבחור בפתרון הראשון שעולה בדעתי 
30. אני מעדיף לפעול בהתאם למה שאחרים מחליטים, מפני שאינני רוצה להיות שונה

	
	
	
	


 





משוב בעקבות שאלון קבלת החלטות

ניקוד לתשובות

	השאלות
	לא נכון לגבי
	לפעמים נכון
	לעיתים קרובות נכון
	כמעט תמיד נכון

	שאלות 1,3,5,7-30   
שאלות 2,4,6
	0
3
	1
2
	2
1
	3
0



השאלון כולל 30 שאלות, המתחלקות לחמש קבוצות בנות שש שאלות כל אחת:         
 שאלות 6-1 מתייחסות להערכה עצמית של המשתתף.                            
 שאלות 30-7 מחולקות לארבע קבוצות המציינות ארבע אסטרטגיות בתהליך קבלת החלטות:                                                
 עירנות ודריכות מפוקחת.                                             
 שיטחיות (שאננות).                                                  
 תגובת לחץ.                                                         
 השתמטות.                                                           

שאלון זה עוזר למשתתפים להכיר נטיותיהם ותגובותיהם בתהליך קבלת החלטות. הם יהיו יותר מודעים לתהליך זה וידעו מה יש לשקול כשמקבלים החלטות.                    

מפתח הציונים לשאלות 6-1: - הערכה עצמית 
15-16 נק' -  אתה מאוד בטוח בעצמך, האם אתה עד כדי כך טוב?                 
12-14 נק' -  אתה די בטוח בעצמך על יכולתך לקבל החלטות מבוססות. אין לך  מה לדאוג, תוכל להחליט בעצמך בעניינים רבים.                  
7-11  נק' -  אתה לא כל כך בטוח בעצמך, קיימים תחומים בהם ניכר היסוס בקבלת החלטות. אחרי שתתרגל לקבל החלטות אחדות, תפתח ביטחון עצמי בנושא.                                 
0-6  נק' - אתה במצב רוח ירוד היום. העובדה שבאת לקורס זה מראה שדי   קשה לך להחליט. אל תוותר!   גם לך זה יעזור!                                   

שאלות 7-30 מודדות אסטרטגיות, בתהליך קבלת החלטות:                     
     עירנות ודריכות מפוקחת  
שאלות 13,8 ,16 ,20 ,23 27 - מודדות שישה היבטים של החלטה שקולה,   כלומר: מיומנות בהערכת המטרות, יצירת אפשרויות, איסוף עובדות, צפי של תוצאות אפשריות, פיתוח אסטרטגיות ליישום ובדיקה מחדש של כל התהליך.  
שטחיות - שאננות  שאלות ,10 ,12 ,24 ,26 ,29 30 - מודדות נטייה אישית לבחור ללא קונפליקט: ללככת בעקבות אחרים, או לבחור ללא שיקול עצמי.                              
1. תגובת לחץ 
שאלות ,11 ,15 ,18 ,19 ,22 25 - מודדות נטייה אישית לפאניקה כאשר נדרשים לקבלת החלטה.
שאלות אלה מתייחסות לנושאים כמו היסוס, הרגשת לחץ, נטייה לבחור אפשרויות לא מתאימות, או לקבל החלטות חפוזות.               
2. השתמטות                                                  
שאלות ,14 28 - מודדות את הנטייה להשאיר החלטות בידי אחרים ולהימנע  מלקבל אחריות על החלטות.
3.  לדחות
שאלות ,9 17 - מודדות הנטייה לדחות קבלת החלטות, או בדחייה למועד מאוחר יותר, או בהשהיית אין סוף.
4. הימנעות מתגוננת                       
   שאלות 21,7 - מודדות הנטייה להרגיש לא נוח עם קבלת החלטות ולהימנע  מלהחליט ככל האפשר.                                                    

סיכום:
מטרת התרגיל, להגביר ציון העירנות ולהוריד ציון המישגים. על ידי כך יהיו  מודעים לשגיאות שלהם ואז, יעברו לתהליך הנכון.                             
ציון גבוה (בסולם 3-0) על השאלות בקבוצה "עירנות ודריכות מפוקחת"    
וציון נמוך ליתר האסטרטגיות, מצביע על הרגלים טובים בקבלת החלטות.          

כהכוונה כללית למתן ציונים, להלן הציון הממוצע לגילאי 15:                  
	דירוג
	גבולות הציון הממוצע

	ערנות ודריכות מפוקחת (מקסימום 18 נק')
שטחיות (שאננות) (מקסימום 18 נק')
תגובות לחץ (מקסימום 18 נק')
השתמטות (מקסימום 18 נק')

	9-10
4-5
5-6
4-5





סגנונות בקבלת החלטות
 "אמיר המהיר"- מחליט כמה שיותר מהר. לא חשוב מה, העיקר בשבילו הוא להימנע ממצב של עמימות, שאינו יכול לסבול.
 "אהרון ברגע האחרון"- מחכה תמיד עד הרגע האחרון האפשרי ואז מחליט א חשוב מה.
 "דן הפחדן"- דוחה כל החלטה משום שהוא מפחד להכשל ולטעות. הוא חסר ביטחון להיות עם תוצאות ההחלטה.
 "ורד יוצאת למרד"- מחליטה תמיד את ההיפך מכולם כדי להיות שונה.
 "טובה הילדה הטובה"- תמיד מחפשת פשרה, להשביע את רצון כולם.
 משולם המושלם"- מהסס הרבה זמן, מנתח ובודק את כל הצדדים בכל עניין, בניסיון להגיע להחלטה מושלמת.
 "מאשה חשה"- עושה החלטות אימפולסיביות המבוססות על רגשותללא מחשבה על התוצאה.
 "ניצה אינטואיציה"- בוחרת לפי רגש פנימי, לפי מה שמרגישה שנכון.
 "עודד המתנדנד"- מתקשה להחליט, משום שמשנה את עמדותיו מידי פעם, עובר מצד לצד.
 אסתר ירוק יותר"- אחרי המחליטה היא מייד מתחרטת, מהססת וחוששת מהתוצאות ולכן חושבת שאפשרות שנייה תמיד תהיה טובה יותר.
 "נטע רולטה"- אינה מחליטה דבר בעצמה, היא משאירה זאת לידי הגורל והמזל.
 "גילי, אתה תגיד לי"- תמיד משאיר את ההחלטה לאחרים (חברים, הורים וסמכותיים אחרים)
 "הושע לא יודע"- חסר מידע על עצמו ועל האפשרויות שסביבו
שאלות לדיון:
 
מה סגנון ההחלטה המאפיין אותך? 
באילו נסיבות את/ה בוחרים להחליט בדרך זו? 
האם סגנון זה נראה לכם יעיל עבור עצמכם או הייתם רוצים לשנותו?
איזה טיפוס מקבל החלטות הוא הנכון בעיניכם?



שיעור שלישי:  איך צריך לקבל החלטות ?
סרטון: איפה עושים את החג?
https://www.youtube.com/watch?v=9DX3ofpdkGM&feature=share
מטרת השיעור - לימוד המודל הקלסי של קבלת החלטות ותרגולו.
מהלך השיעור 
1. מקרינים לתלמידים את תרשים הזרימה של המודל לקבלת החלטות, ומסבירים את עקרונותיו. 
2. מחלקים את הכיתה ל-4 קבוצות ומבקשים מכל קבוצה לבחור נושא קרוב לליבה וליישם את התהליך. יש להיעזר בטבלה המצורפת כדי לתרגל את כל השלבים.
[image: תוצאת תמונה עבור מודל קבלת החלטות]או ניתן ליישם את הטבלה ע"י דילמה שיציג אחד התלמידים ולנתחה כל הכיתה יחד. (התלבטות איזו מגמה לבחור בתיכון, בהנחה שמתקבל לשתיהן). 

שלבים בתהליך קבלת החלטות:
· הגדרת מטרה - חשוב לשים דגש על מדידת המטרה, כלומר שיהיה ניתן לאמוד שאכן השגנו אותה: בחירת מגמות לימוד. 
· בחינת האפשרויות - בחינת הדרכים שעומדות בפניי להשגת המטרה ושמתוכן אני אוכל לבחור את סדרי העדיפויות שלי. בחינת האפשרויות השונות מאפשרת לי לראות את הבעיה בצורה כוללת ובפרופורציות הנכונות. אין מה להיחפז ולבחור באפשרות הראשונה מכיוון שהיא נראית לנו הכי קלה לביצוע, אלא יש לבדוק כמה שיותר חלופות.
· איסוף מידע רלוונטי למגמות הלימוד המוצעות לנו - שאלות כגון: מהו מבנה הלימודים? מהן דרישות הקבלה? "אופי" המקצוע, נשאל כאלה שכבר בחרו, נתייעץ עם ההורים, אינטרנט וכדומה. 
*** ככל שיהיה בידינו יותר על כל אפשרות נבנה לעצמינו אותה טוב יותר ונשקול בצורה יותר מאוזנת.
· ניתוח המידע - בחלק זה נכניס שיקולים שיכולים להשפיע על קבלת ההחלטה: עניין, השפעה על העתיד הרחוק יותר, מקובל בקרב חבריי, מקובל ומצופה מהמשפחה, ציפיות ריאליות (תואמות את הישגיי הלימודיים או משאלות לב של הוריי) מידת ההשקעה וכדומה.
***כדי לנתח את המידע ניתן גם לבנות תסריט, כלומר לדמיין כיצד יראה סדר יומי אם אלמד תקשורת...
· שקילת תוצאות - בשלב זה נבדוק את התוצאות של כל אפשרות, גם החיוביות וגם השליליות. נבחן איזו תוצאה רצויה ואיזו אינה רצויה, איזו קלה ואיזו קשה.
· בחינה מחדש - יש לעבור שוב על כל התהליך. לשים לב אם נוספו נתונים חדשים או חלו שינויים בהערכה ולאחר מכן להחליט ולפעול.
· קבלת החלטה

רשמו בעיה שאתם מתלבטים בה ושהייתם רוצים לקבל החלטה לפתרונה.
נתחו אותה על פי תהליך קבלת החלטות

	מטרה
	אפשרויות
	עובדות
	תוצאות חיוביות
	תוצאות שליליות
	בדיקה מחדש

	



	
	
	
	
	


















שיעור שלישי + רביעי:  דילמות וגורמים הקשורים בבחירת מקצועות לימוד
1. גורמים הקשורים לבחירת כיווני הלימודים בחטיבה העליונה


לפניך רשימת גורמים הקשורים לבחירת מגמה. ציין לפני משפט עד כמה גורם זה נראה לך חשוב בעיניך.

עליך לסמן X   בטור המתאים.


	
הגורם
	
לא חשוב בכלל
	
לא חשוב
	
חשוב
	
חשוב מאוד

	1. תחומי עניין של התלמיד

	
	
	
	

	2. כישוריו של התלמיד

	
	
	
	

	3. ההישגים הלימודיים
במקצועות השונים
	
	
	
	

	4. העדפות הורים

	
	
	
	

	5. הקשר בין מסלול 
      הלימודים לבחירת מקצוע
	
	
	
	

	6. בחירת המגמה עי" חברים

	
	
	
	

	7. רמת הלימודים הנדרשת 
      במגמה
	
	
	
	

	8. יוקרת המגמה

	
	
	
	

	9. ההנעה ללימודים והנכונות 
      להשקיע
	
	
	
	

	10. תוצאות המבדק הפסיכוטכני

	
	
	
	




מטרת השיעור: דיון בדילמות בנושא בחירת מגמות והגורמים המשפיעים על ההחלטה.

· יש לחלק את הכיתה לקבוצות קטנות (5 תלמידים בקבוצה) – כל קבוצה דנה בכל הדילמות. (מצ"ב הדילמות בעמוד הבא). 
· במליאה: נדון בכל אחת מהדילמות.

מסרים מרכזיים לדיון בכל אחת מהדילמות:
מסרים מרכזיים- דילמה א' (עמית)
· חשיבות העניין האישי במגמה.
· מתח בין נטיית לב ורצון אישי לבין דעת ההורים.
מסרים מרכזיים- דילמה ב' (אורי)
· בירור אמיתי של הגורמים  שיביאו אותי להצלחה
· דימוי חברתי וסטטוס 
מסרים מרכזיים- דילמה ג' (גילי)
· בחירת מגמה מתוך עניין אמיתי או מתוך רצון להשתייכות חברתית.
· איזון שיקולים השייכים להווה לבין שיקולים השייכים לעתיד.
· התייעצות עם חברים, אך ללא כניעה ללחצים.
מסרים מרכזיים- דילמה ד' (עידן)
· איזון בין תחביבים ללימודים.
· מיצוי היכולת העצמית.
· שיקולים לטווח ארוך.  

דילמה א' - יוסי

	
             יוסי הוא בן בכור ולו שני אחים נוספים. הוא לומד בתיכון עיוני בכיתה י'. הוריו מעורבים   
	מאוד בלימודיו, ומהווים לו אוזן קשבת בתחומים רבים. ממוצע הציונים של יוסי 
	הוא טוב , אך ממוצע זה לא מעיד דווקא על יכולת למידה טובה של יוסי , שכן הצליח 
             להשיג הישגים יפים לא רק בגלל ההשקעה, למידה עקבית ויכולת אלא גם בזכות העתקות    
	כלומר: יוסי הצליח להגיע לציון 85 בביולוגיה , זאת לאחר שבשני המבחנים העתיק 
	מחבר שישב לצידו.

	הוריו של יוסי לוחצים עליו לבחור במגמה ביולוגית . גם מורתו לביולוגיה מציעה לו זאת. 
	יוסי יודע , שהציון לא משקף את יכולתו האמיתית, ואם יבחר במגמה הביולוגית הוא 
	עלול להיכשל, ואז מי יודע באיזו מגמה יצטרך ללמוד. בלית ברירה, יאלץ ללמוד רק 
	במגמה שם נותר מקום. יוסי צריך להחליט והוא אינו יודע מה לעשות.

שאלון לדיון:
1. תארו את הקונפליקט של יוסי והסבירו מדוע קשה לו.
2. האם לחץ ההורים יעיל במקרה זה?
3. האם לחץ ההורים יעיל במקרים אחרים?
4. מה היית מייעץ ליוסי?
     
מסרים מרכזיים:
· תאום בין יכולת לדרישות המגמה.
· יושר פנימי וכנות, ולשקר אין רגליים.
· הכרת האני- עצמאות ואחריות בגיל ההתבגרות.
· אין מגמה יוקרתית, אלא מגמה מתאימה.
· תאום בין ציפיות התלמיד לבין ציפיות ההורה.



הנחייה לדוגמא:

1. תארו את הקונפליקט שבו נמצא יוסי והסבירו מדוע קשה לו.

             ניתן לראות שיוסי סובל מלחץ פנימי ומלחץ חיצוני .
             הוריו ומורתו לוחצים שיבחר במגמה ביולוגית ואילו הוא יודע שהם אינם מודעים 
             ליכולתו האמיתית בתחום זה, יוסי מרגיש חוסר שקט פנימי בגלל חוסר הכנות.

2. למה יכול לגרום לחץ ההורה במקרה זה?
             סיכום התשובות: לחץ זה יכול לגרום לבחירה שאינה מותאמת ליכולתו של יוסי, לציפיות 
	גבוהות מיסי ובעקבות כך לאכזבה גדולה כשהציפיות לא יתממשו, זה יגביר את המתח 
	ביניהם.

      3.    האם לחץ ההורים יעיל במקרים אחרים ( שאינם מבוססים על שקר) ?
             
             למעשה המילה לחץ אינה מילה חיובית ואינה מילה רצויה. מעורבות ההורים היא בהחלט 
	רצויה ויש להחליף את המילה לחץ במילה ייעוץ.
	הדבר החשוב ביותר בייעוץ הוא ההקשבה, קודם יש להקשיב לרצונותיי.
	ויכולותיו של הבן/ בת ועל פי זה לייעץ ולתמוך.

      4. כיצד הייתם עוזרים ליוסי?
          
           לסכם את התשובות...


        טיעונים למשחק תפקידים:

        יוסי: אני לא רוצה שתהיו מאוכזבים מימני.
	    אני לא בטוח שאתם מבינים אותי.

        ההורה: לא החסרנו ממך כלום, אין סיבה שלא תתאמץ קצת במגמה זו.
                      אין ספק שתצליח שם, למה אתה פתאום חסר ביטחון.



דילמה ב' – גילי


משפחת שדה היא משפחה ליברלית מאוד בדרך חינוכה . מגיל צעיר דגלו ההורים בגישה שהילדים יודעים באופן עצמאי מה טוב להם, והניחו להם לנפשם לטוב ולרע, הם עזרו רק מעט בהכוון בגיל צעיר.
לקראת גיל ההתבגרות בכלל לא התערבו. במשפחה 3 בנים. הבן הבכור, נועם, משרת בצה"ל, היה תלמיד מצטיין, בעל גבולות פנימיים חזקים.
נועם גדל ללא קשיים מיוחדים. גילי הוא בן 16, ואיתי בן ה-12 הוא הבן הצעיר.

תיאור הנער:

גילי בן ה-16 הוא אמור להחליט על בחירת הרכב לימודי. לגילי יכולת טובה, אך הוא משקיע מעט מאוד בלימודים. מפוזר בעבודתו, לא מקפיד להכין שיעורים, מידי פעם נעדר לטובת מטרות שנראות לו חשובות יותר מלימודים הוריו, בדרכם לא התערבו עד כה בכלל.

תיאור המקרה:

כיום עומד גילי במבחן ההחלטה האישית, שעליו לקחת אחריות לגביה.
הוא אינו יודע מה לעשות . הוא רוצה ללכת למגמה אליה רוב חבריו הולכים (ביולוגית). הוא חושב שהוא אוהב ביולוגיה, אך אינו בטוח אם המקצוע יתאים לצורת עבודתו הלא עקבית או ישתלב בעיסוקיו מחוץ ללימודים. גיל נבוך ומבולבל.


שאלות לדיון:
1. מדוע כל כך קשה לגילי?
2. מי הם הגורמים המעורבים במקרה?
3. כיצד היית מרגיש במקומו?
4. מה תפקיד ההורה במצב כזה?
5. עד כמה ההורה צריך להיות מעורב?
  


מסרים מרכזיים:
· תאום בין יכולת אישית לדרישות ההרכב הלימודים
· דיאלוג עם ההורים הוא חשוב וחיוני.
· צורך ההתמודדות עם מאמץ והיכרות עם המאמץ שנעשה עד כה.
· הגישה החינוכית של ההורים צריכה להיות מותאמת לנערה.

הנחייה לדוגמא:

מדוע כל כך קשה לגילי?

גילי מבולבל , הוא קורא לעזרה ולהדרכה, הגישה החופשית, הליברלית של הוריו כנראה שלא         
מתאימה לאופיו למרות שמאוד התאימה לאחיו שהיה בעל שליטה עצמית גבוהה.

1. מי מהם הגורמים המעורבים במקרה?

חבריו של גילי משפיעים עליו ללכת למגמה שלהם, הורו של גילי נמצאים ברקע אך אינם     מעורבים.

2. מה היית מרגיש במקומו ?

אנו רואים שחלק מזדהים עם גילי וחלק לא, כלומר לכל אחד מבנה אישיות אחר ולכל אחד מתאימה גישה חינוכית אחרת מצד ההורה.
הגישה של ההורה צריכה להיות מותאמת לילד הספציפי.

3. מה תפקידם של ההורים במצבים כאלה?

בראש ובראשונה לזהות כי לגילי יש בעיה ואין לו כלים להתמודד עימה. הם חייבים להנחות לעזור לשקול את האפשרויות ולהבליט את מגבלותיהן.
 
4. אולי זה נהדר שהורה נותן לילד חופש ועצמאות?

זה נהדר רק לנער/ה מאוד עצמאי ומגובש שאינו זקוק להדרכה, כידוע רוב המתבגרים לא    מגובשים לגמרי ולכן זקוקים להדרכה כלשהי.  
   
5. מהו הגבול של מעורבות ההורה? האם ההורה צריך להחליט יחד עם הילד?

אז אתם אומרים שמומלץ שההורה יתמוך וייעץ, אך לא יחליט בשביל הנער. 
חשוב בייעוץ להיות קשובים לצרכים, ליכולות ולרצונות של הנער ועל פי זה לייעץ ולהוסיף את    החוכמה שנובעת מניסיונו הרב של המבוגר.


  טיעונים למשחק תפקידים:

  גילי: אני מרגיש מבולבל, אני פוחד שההחלטה לא תתאים לי בסופו של דבר.
           כל החברה הולכים למגמה שאני רוצה, אבל עד עכשיו לא למדתי ברצונות, אני עלול 
           להיכשל.

הורים: אתה נער בוגר, אנחנו לא מתכוונים להתערב בהחלטות שלך, כך גם היה עם נועם אחיך.
             אנחנו לגמרי סומכים עליך, אז מה הבעיה?





























דילמה א' – עמית
עמית תלמידת כיתה ט', יש לה אחות גדולה, תלמידת י"א ואח צעיר. אביה של עמית מרצה לפיזיקה באוניברסיטת תל אביב ואמה עובדת כמהנדסת באינטל. אחותה הגדולה מגבירה פיזיקה ומדעי המחשב.
עמית תלמידה מצוינת, משקיעה ומקבלת ציונים מעולים בכל המקצועות. למרות שהיא טובה מאוד במתמטיקה ומדעים, היא אוהבת הרבה יותר מקצועות כמו היסטוריה ותנ"ך, שם היא מרגישה שיש לה מקום להתבטא ולהגיד את דעתה. בשעות אחה"צ עמית פעילה בחוגי סיור ובתנועה. היא לא מפספסת אף טיול! בנוסף לכך יש לה אהבה גדולה לתחום האומנות: היא מצלמת, מפסלת ומציירת ונחשבת ל"אומנית" של הכיתה. 
לעמית יש קשר קרוב עם הוריה. היא מעריכה את דעתם בכל דבר וגאה בקריירה שלהם. הוריה חושבים שכדאי שתלך בדרכם ותבחר במקצועות מורחבים כמו הנדסת תוכנה או מדעי המחשב, הם חושבים שמקצוע כזה יעזור לה בעתיד ויאפשר לה להתפרנס בכבוד. 
נטיית הלב של עמית היא להרחיב אומנות ומדרשה למנהיגות. היא מרגישה ששם תוכל לבטא את יכולותיה ותמצא עניין ואתגר. כשאמרה זאת להוריה הם שללו זאת מכל וכל. הם הציעו לה להמשיך ללכת לחוגי הסיור והציעו לרשום אותה לחוג ציור, ושבלימודים תתמקד במקצועות שיסללו לה דרך בטוחה לעתיד. עמית לא יודעת האם עליה להקשיב להם או להתעקש על דעתה. 

שאלות לדיון:
1. מהו הקושי המרכזי של עמית?
2. מה השיקולים שעומדים לכאן לכאן?
3. מה לדעתכם עליה לבחור?
4. האם יש מקום להורים לקבוע לגבי ילדיהם את מגמת הלימוד?
5. איך אתם מציעים לעמית להתנהל מול הוריה?

דילמה ב'- אורי
אורי תלמיד כיתה ט'. אורי בולט בקרב חבריו כנער חברותי, מצחיק ובעל שמחת חיים. הוא אהוב על חבריו. בתחום הלימודי, לאורי מאוד חשוב להצליח  והדבר דורש ממנו השקעה. הוא מרגיש שבכדי להצליח במבחנים ובמטלות הלימודיות הוא צריך לעבוד קשה יותר מרוב חבריו. בחלק ממקצועות הלימוד הוא מקבל שעות פרטניות והוא רואה שלמידה בקבוצה קטנה עוזרת לו ומביאה אותו להצלחה. בכיתה הגדולה, הרבה פעמים קשה לו להתרכז. 
לאחרונה שמע אורי על כיתת מב"ר- כיתה בה לומדים 25 תלמידים בלבד, יש תגבורים בתוך המערכת השבועית ואחוזי הזכאות לבגרות עומד בה על 95%. מהכרות עם עצמו הוא חושב שכיתת מב"ר יכולה להתאים לו ולהקל עליו להשיג תעודת בגרות מלאה. יחד עם זאת, אורי מאוד חושש מהתגובה של חבריו לנושא, הוא דואג שירדו עליו מעכשיו ועד סוף י"ב ושמעמדו החברתי יפגע.

שאלות לדיון:
1. מה אורי יכול לעשות בכדי לקבל החלטה?
2. האם יש גורמים שהייתם מציעים לו לפנות אליהם?
3. מה הייתם מייעצים לאורי לעשות?



דילמה ג' – גילי
גילי תלמידת כיתה ט', תלמידה טובה ורצינית. למרות שלקח לה זמן למצוא לעצמה חברים, כעת היא מרגישה שהצליחה לגבש לעצמה חבורה אליה היא מרגישה שייכת ורצויה. היא מבלה שעות רבות עם חבריה ונהנית איתם. 
לגילי יש בן דוד שמשרת כקצין מודיעין והוא משתף את גילי בסיפורים ובחוויות מרתקות. לאחרונה גילי החלה לחשוב יותר ויותר על שירות צבאי במודיעין ולשם כך החליטה שהיא נרשמת למגמת ערבית. 
חבריה של גילי הביעו פליאה ושאלו אותה למה היא לא מצטרפת אליהם למגמת ביולוגיה כמו שסיכמו, הרי הם ילמדו יחד, וכך גם יבלו זמן רב יחד כמו תמיד.
גילי מבולבלת בעקבות תגובת החברים ומתלבטת מה לבחור. היא חוששת שאם לא תלך למגמה אליה הולכים רוב חבריה, יהיה לה קשה להישאר חלק מהחבורה.

שאלות לדיון: 
1. על מה הסתמכה גילי בהעדפתה את מגמת הערבית?
2. מדוע היא אינה שלמה עם החלטתה?
3. מה הייתם מייעצים לגילי?

דילמה ד - עידן
עידן תלמיד כיתה ט', כדורסלן מצטיין. מתאמן החל מכיתה ז' וכעת מתאמן בנבחרת, 4 אימונים בשבוע ומשחק שבועי. הוא נהנה מהאימונים והם ממלאים את חייו בסיפוק. 
בנוסף לכדורסל, עידן פעיל מאוד גם בפעילות התנועה בישוב שלו. מגיע לכל המפגשים ומתכנן לצאת לקורס מד"צים בחופש הגדול ולהדריך בשנה הבאה. 
הכדורסל והפעילות בתנועה מביאים לכך שעידן עמוס מאוד בשעות אחה"צ, אך הוא נהנה מכך.

בתחום הלימודי, עידן תלמיד בעל יכולות גבוהות, אוהב במיוחד את מקצועות הפיזיקה, המתמטיקה והביולוגיה. הוא משובץ בהקבצות הגבוהות במקצועות אלו ומצליח יפה. פעמים רבות הוא מרגיש  שאם היה פנוי יותר אחה"צ, היה אף מצליח יותר. 

עידן מתלבט לגבי בחירת מקצועות הלימוד בכיתה י'. מצד אחד הוא נמשך למגמת הנדסת התוכנה או הביוטכנולוגיה משום שאלו מקצועות שמאתגרים ומעניינים אותו אך מצד שני הוא חושש שיהיה לו קשה לשלבם עם תחביביו אחה"צ, שחשובים לו לא פחות מהלימודים. הוא שוקל האם כדאי לו לבחור מגמה שפחות תעמיס עליו אך גם פחות תאתגר אותו ותעניין אותו.

1. מה עומד בבסיס הדילמה של עידן?
2. פרטו את השיקולים של עידן לכאן ולכאן.
3. איך ניתן להחליט מה חשוב יותר?
4. מה הייתם מייעצים לעידן?







שיעור חמישי: המשך עיבוד הדילמות: הגורמים בקבלת ההחלטה

· נזכיר לתלמידים את הדילמות בהן דנו בשיעור הקודם. 
· נשאל: מה ההתלבטויות שעולות בקבלת החלטה על מקצוע לימוד? (שמש על הלוח) 10 דקות
1. העניין שלי במקצוע (נטיות הלב שלי, דברים שאני אוהב)
2. חוזקות ותכונות (במה אני טוב)
3. כישורים (במה אני טוב)
4. לחץ חברתי
5. סטיגמה
6. מעמד של המקצוע
7. עמדת ההורים, המלצות המשפחה וסביבה.
8. התנגשות עם תחביבים ופנאי.
9. תמונת עתיד: שיקולים לטווח הארוך- עד כמה יתרום לי בעתיד

· בבואנו לקבל החלטה, עלינו לברר לעצמנו את כל אחת מהנקודות הללו בכדי שנוכל לקבל החלטה מושכלת.
· נבקש מהתלמידים למלא בעבודה אישית בכיתה את הדפים המצ"ב  (20 דק')
** המורה מסתובבת בין התלמידים




















תרגיל לבירור אישי
1. חוזקות
מהן נקודות החוזק שלי? מהן התכונות החזקות שלי? באילו מקצועות אני מצליח/ה?
______________________________________________________________________________________________________________________________

2. הנאה
מה מסב לי הנאה? מהן הפעילויות שגורמות לי הנאה ביומיום?
_______________________________________________________________________________________________________________________________

3. סביבה
מה ממליצים לי הוריי ומשפחתי, ומדוע?
__________________________________________________________________________________________________________________________________________
4. תמונת עתיד
היכן אני רואה את עצמי בעתיד (בעוד 5-10 שנים)? 
מה עליי לעשות כיום בכדי להגיע לשם?
_______________________________________________________________________________________________________________________________________________________________________________________________________________

5. לאור האמור לעיל, מהם מסלולי הלימוד אותם אני שוקל/ת ומדוע?
____________________________________________________________________________________________________________________________________








תרגיל: העוגה האישית שלי
חלק/י את ה"עוגה האישית" שלך למרכיבים המשפיעים על קבלת החלטתך בבחירת מסלול לימודים ומקצועות הבחירה. חלק/י את "העוגה" כך שתבטא את המשקל של כל מרכיב. 
מה החלק הגדול ביותר ב"עוגה שלכם"?















המרכיבים:
· הנאה/ נטיית לב
· לחץ חברתי- השפעת החברים
· שיקולים לטווח רחוק- עד כמה יתרום לי בעתיד.
· עמדת המשפחה
· הכישורים והחוזקות שלי
· המעמד/היוקרה של המקצוע
· אחר___________

